Бутяков Сергей Николаевич
Бутяков Сергей Николаевич - Совет Союзĕн Паттăрĕ, ,  , танкист, кĕçĕн лейтенант, чăвашсенчен пĕрремĕш Совет Союзĕн Паттăрĕн чысне тивĕçнĕ.

Кун-çулĕ 
1916 çулхи авăнăн 28-мĕшĕнче хальхи Куславкка районĕнчи Анат Шуршу ялĕнче çуралнă.

Ачалăхне Звенигово хулинче ирттернĕ. 6-мĕш класс хыççăн ФЗУ шкулĕнче тимĕрçĕ ăсталăхне алла илнĕ.

1937-мĕш çулта Хĕрлĕ Çара хĕсмете чĕннĕ, танк шкулне вĕренме лекнĕ. Кайран 50-мĕш перевçĕ дивизин 398-мĕш танк полкĕн танк командирĕ пулса тăнă.

Тухăç Беларуçине ирĕке кăларнă кампанине хутшаннă.

Совет-финн вăрçинче Карел пымакĕнчи çапăçусене хутшăнса Маннергейм йĕрне татса каçнă чухне палăрнă.

1940-мĕш çулхи нарăсăн 11-мĕшĕнче Бутяковăн танкĕ малтисен хушшинче 48.5 тӳпемне вирхĕнсе çитнĕ. Механик-водитель амансан унăн вырăнне ларса атакăна малалла тăснă. Финн салтакĕсем танка персе çĕмĕрсен, аманнă пулсан та, танк хускалайманнине шута илмесĕр, тăшман еннелле тупăран тата пулеметсенчен пенĕ. Тăшманăн тепĕр снарячĕ лексен танка çулăм хыпса илет, пĕтĕм экипаж паттăррăн вилет.

Чыславсем 
Совет Союзĕн Паттăрĕ (7.4.1940);
Ленин орденĕ;

Асăнмалăх 
 Бутяков урамĕ (Звенигово хули);
 Салтака кайиччен Бутяков ĕçленĕ завода Бутяков ятне панă, завод умĕнче тата культура çурче умĕнче Паттăрăн бюстне вырнаçтарнă 
 Тăван килĕн çурчĕ çине 2005-мĕш çулта асăну хăмине çапнă.

Асăрхавсем

 Биографи «» кĕнекере az-libr.ru сайтра.

 » az-libr.ru сайтра.

 Патшалăх паттăрĕсем

 Халăх хастарлăхĕ сайтри награда лисчĕсем

 Ытти асăрхавсем

Вуламалли 
Герои Советского Союза. Краткий биографический словарь. Том 1. М.: Воениз., 1988
 Наши земляки - Герои Советского Союза. 3-е изд. Чебоксары, 1980.

Каçăсем

 Наши земляки - Герои Советского Союза
 Бутяков Сергей Николаевич

Совет Союзĕн Паттăрĕсем
Авăнăн 28-мĕшĕнче çуралнисем
1916 çулта çуралнисем
1940 çулта вилнисем
Нарăсăн 11-мĕшĕнче вилнисем